62017TJ0734_INF
Rettens dom (Anden Afdeling) af 26. marts 2020 –ViaSat mod Kommissionen
(Sag T-734/17)
»Aktindsigt – forordning (EF) nr. 1049/2001 – operatør af mobile satellitsystemer – dokumenter fremsendt til Kommissionen af en ansøger, som er udvalgt i et offentligt udbud – stiltiende og udtrykkeligt afslag på aktindsigt – undtagelse vedrørende beskyttelse af en tredjemands forretningsmæssige interesser – tungtvejende offentlig interesse – afslag på delvis aktindsigt«
1.
EU-institutioner – offentlighedens ret til aktindsigt – forordning nr. 1049/2001 – Kommissionens manglende overholdelse af de fastsatte frister for at besvare en begæring om aktindsigt – stiltiende afvisning – ophævelse ved vedtagelse af en udtrykkelig afgørelse om afslag – mulighed for at anlægge søgsmål mod den stiltiende afgørelse – foreligger ikke
(Europa-Parlamentets og Rådets forordning nr. 1049/2001, art. 7 og 8)
(jf. præmis 16 og 17)
2.
Retslig procedure – afgørelse eller forordning, der under en sag erstatter den anfægtede retsakt – anmodning om tilpasning af stævningen – betingelser
(Rettens procesreglement, art. 86, stk. 1 og 2)
(jf. præmis 19)
3.
EU-institutioner – offentlighedens ret til aktindsigt – forordning nr. 1049/2001 – institutionens forpligtelse til at bistå den person, der begærer aktindsigt, inden den afslår denne persons begæring
(Europa-Parlamentets og Rådets forordning nr. 1049/2001, art. 6, stk. 2)
(jf. præmis 24 og 25)
4.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af forretningsmæssige interesser – afslag på aktindsigt – begrundelsespligt – rækkevidde – mulighed for at tage udgangspunkt i generelle formodninger, som finder anvendelse på visse kategorier af dokumenter
(Art. 296 TEUF; Europa-Parlamentets og Rådets forordning nr. 1049/2001, art. 4, stk. 2, første led)
(jf. præmis 38-41)
5.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af forretningsmæssige interesser – anvendelsesområde – tilbud, der indgives af tilbudsgiverne i et offentligt udbud – omfattet – generel formodning for, at undtagelsen til retten til aktindsigt finder anvendelse
(Europa-Parlamentets og Rådets forordning nr. 1049/2001, art. 4, stk. 2, første led)
(jf. præmis 42, 43, 55, 57-59, 61-63 og 97)
6.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – afslag på aktindsigt – mulighed for at tage udgangspunkt i generelle formodninger, som finder anvendelse på visse kategorier af dokumenter – forpligtelse til at foretage en individuel undersøgelse af alle de dokumenter, der er omfattet af en overordnet begæring – foreligger ikke
(Europa-Parlamentets og Rådets forordning nr. 1049/2001, art. 4)
(jf. præmis 45, 65 og 92)
7.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af forretningsmæssige interesser – mere tungtvejende offentlig interesse, der kan begrunde en udbredelse af dokumenter – påberåbelse af princippet om åbenhed – nødvendigt at gøre særlige betragtninger gældende i forhold til den foreliggende sag – bevisbyrde
(Europa-Parlamentets og Rådets forordning nr. 1049/2001, art. 4, stk. 2)
(jf. præmis 44, 76-79, 81-86 og 97)
8.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af forretningsmæssige interesser – påberåbelse af en generel formodning for anvendelse af undtagelsen på de dokumenter, der begæres aktindsigt i – virkningerne af anvendelse af formodningen – delvis udbredelse af indholdet – udelukket
(Europa-Parlamentets og Rådets forordning nr. 1049/2001, art. 4, stk. 2, første led, og art. 4, stk. 6)
(jf. præmis 92-94, 97 og 98)
9.
EU-institutioner – offentlighedens ret til aktindsigt – forordning nr. 1049/2001 – undtagelser fra princippet om aktindsigt – afslag på grundlag af flere undtagelser – lovlighed
(Europa-Parlamentet og Rådets forordning nr. 1049/2001)
(jf. præmis 96)
Angående
Søgsmål anlagt i henhold til artikel 263 TEUF med påstand om annullation af Kommissionens stiltiende afgørelse om afslag på sagsøgerens genfremsatte begæring af 10. juli 2017 om aktindsigt i alle oplysninger meddelt af Inmarsat plc, Inmarsat Ventures eller datterselskaber heraf i forbindelse med deres deltagelse i det EU-udbud, som gav anledning til vedtagelse af Kommissionens beslutning 2009/449/EF af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS) (EUT 2009, L 149, s. 65), og i al udveksling af oplysninger herom mellem Inmarsat og Kommissionen, og om annullation af Kommissionens afgørelse C(2018) 180 final af 11. januar 2018 om afslag på aktindsigt i disse oplysninger.
Konklusion
1)
Det er ikke længere fornødent at tage stilling til lovligheden af Europa-Kommissionens stiltiende afgørelse om afslag på sagsøgerens genfremsatte begæring af 10. juli 2017 om aktindsigt i alle oplysninger meddelt af Inmarsat plc, Inmarsat Ventures eller datterselskaber heraf i forbindelse med deres deltagelse i det EU-udbud, som gav anledning til vedtagelse af Kommissionens beslutning 2009/449/EF af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS), og i al udveksling af oplysninger herom mellem Inmarsat og Kommissionen.
2)
I øvrigt frifindes Kommissionen.
3)
ViaSat, Inc. bærer tre fjerdedele af sine egne omkostninger og betaler tre fjerdedele af de omkostninger, der er afholdt af Kommissionen og af Inmarsat Ventures.
4)
Kommissionen bærer en fjerdedel af sine egne omkostninger og betaler en fjerdedel af de omkostninger, der er afholdt af ViaSat og af Inmarsat Ventures.